wickkiey/tamil-wikipedia-chunked huggingface dataset:
# கேரி ஓல்ட்மன்

## விருதுகள்

| 1987 | ஈவ்னிங் பிரித்தானிய திரைப்பட விருதுகள் | சிறந்த புதுவரவு | *சிட் அண்ட் நான்சி* |
| --- | --- | --- | --- |
| பாஃப்டா விருது | சிறந்த நடிகர் | *பிரிக் அப் யுவர் இயர்ஸ்* |  |
| 1988 | இலண்டன் திரைப்பட விமர்சகர்கள் விருதுகள் | சிறந்த நடிகர் | *சிட் அண்ட் நான்சி* |
| 1990 | ஸ்பிரிட் விருது | சிறந்த ஆண் நடிகர் | *ரோசென்கிராண்ட்ஸ் அண்ட் கில்டேன்ஸ்டேர்ன் ஆர் டேட்* |
| 1992 | சாடர்ன் விருதுகள் | சிறந்த நடிகர் | *டிராகுலா* |
| 1993 | எம்.டி.வி. திரைப்பட விருதுகள் | சிறந்த முத்தம் |  |
| 1995 | கோல்டன் ராஸ்ப்பெர்ரி விருதுகள் | மோசமான திரைப்பட குழு | *த ஸ்கார்லெட் லெட்டர்* |
| 1997 | பாப்டா விருதுகள் | சிறந்த பிரித்தானிய திரைப்படம் | *நில் பை மவுத்* |
| சிறந்த திரைக்கதை |  |  |  |
| பிரித்தானிய திரைப்பட விருதுகள் | சிறந்த பிரித்தானிய இயக்குநர் |  |  |
| சிறந்த அசல் திரைக்கதை |  |  |  |
| எடின்பர்க் திரைப்பட திருவிழா | இயக்குநர் விருது |  |  |
| கான்னஸ் திரைப்பட திருவிழா | பால்ம் டி'ஓர் |  |  |
| 1998 | எம்பையர் விருதுகள் | சிறந்த புதுவரவு |  |
| பிளாக்பஸ்டர் திரைப்பட விருதுகள் | சிறந்த துணை நடிகர் | *ஆர் போர்ஸ் ஒன்* |  |
| எம்.டி.வி. திரைப்பட விருதுகள் | சிறந்த சண்டை |  |  |
| எம்.டி.வி. திரைப்பட விருதுகள் | சிறந்த வில்லன் |  |  |
| 1999 | சாடர்ன் விருதுகள் | சிறந்த துணை நடிகர் | *லாஸ்ட் இன் ஸ்பேஸ்* |
| 2001 | பிராடுகாஸ்ட் திரைப்பட விமர்சகர்கள் விருதுகள் | ஆலன் பகுலா விருது | *த கன்டென்டர்* |
| ஸ்பிரிட் விருதுகள் | சிறந்த துணை நடிகர் |  |  |
| திரைப்பட நடிகர்கள் கில்ட் விருதுகள் | சிறந்த துணை நடிகர் |  |  |
| எம்மி விருதுகள் | சிறந்த சிறப்பு நடிகர் | *பிரெண்ட்ஸ்* |  |
| அமெரிக்க திரைப்பட திருவிழா | சிறந்த நடிகர் |  |  |
| 2003 | டி.வி.டி. விருதுகள் | சிறந்த துணை நடிகர் | *இன்டர்ஸ்டேட் 60* |
| 2005 | சாடர்ன் விருதுகள் | சிறந்த துணை நடிகர் | *ஆரி பாட்டர் அன்ட் த பிரிசனர் ஆப் அஸ்கபான்* |
| 2008 | ஸ்க்ரீம் விருதுகள் | சிறந்த துணை நடிகர் | *த டார்க் நைட்* |
| 2009 | மக்கள் தேர்வு விருது | சிறந்த திரைப்பட குழு |  |
| 2011 | எம்பையர் விருதுகள் | சிறந்த திரைப்பட நடிகர் |  |
| ஸ்க்ரீம் விருதுகள் | சிறந்த துணை நடிகர் | *ஆரி பாட்டர் அன்ட் த டெத்லி ஹாலோவ்ஸ் - பாகம் 2* |  |
| பிரித்தானிய திரைப்பட விருதுகள் | சிறந்த நடிகர் | *டிங்கர் டேயிலர் சோல்டியர் ஸ்சுபை* |  |
| சான் பிரான்சிஸ்கோ திரைப்பட விமர்சகர்கள் குழு | சிறந்த நடிகர் |  |  |
| இலண்டன் திரைப்பட விமர்சகர்கள் விருதுகள் | சிறந்த நடிகர் மற்றும் பிரித்தானிய நடிகர் |  |  |
| 2012 | பாஃப்டா விருதுகள் | சிறந்த நடிகர் |  |
| அகாதமி விருதுகள் | சிறந்த நடிகர் |  |  |
| ரிச்சர்ட் அட்டன்பர்க் திரைப்பட விருதுகள் | சிறந்த பிரித்தானிய திரைப்பட நடிகர் |  |  |
| அண்ணீ விருதுகள் | சிறந்த குரல் நடிகர் | *குங் பூ பாண்டா 2* | } |
# செக்கோசிலோவாக்கியா

**செக்கோசிலோவாக்கியா** அல்லது **செக்கோ-சிலோவாக்கியா** (Czech and Slovak: *Československo*, *Česko-Slovensko*) என்பது முன்னாள் ஐரோப்பிய நாடுகளில் ஒன்றாகும். ஆஸ்திரியா-அங்கேரி இராச்சியத்திலிருந்து விடுதலை பெற்று 1918 முதல் இறைமையுள்ள நாடாக இருந்துவந்தது. 1939 முதல் 1945 வரை நாட்சி ஜெர்மனியால் அதிகாரம் செலுத்தப்பட்டு ஒரு நாடு என்ற மதிப்பையிழந்திருந்தது. 1945ல் இதன் கிழக்குப் பகுதியை சோவியத் ஒன்றியம் கைப்பற்றிக் கொண்டது. 1993 சனவரி 1ல் **செக் குடியரசு **மற்றும் **சிலோவாக்கியா** என்ற இரண்டு தனி நாடாகப் பிரிந்தது.
# செக்கோசிலோவாக்கியா

## அண்டை நாடுகள்

- ஆஸ்திரியா, 1918–1938, 1945-
- செருமனி, 1918–1945, 1990-
- மேற்கு செருமனி மற்றும் ஜெர்மன் சனநாயகக் குடியரசு 1945 - 1990
- போலந்து
- சோவியத் ஒன்றியம்1945 - 1991
- உக்ரைன் (1992)
- உருமேனியா (until 1939)
- அங்கேரி
# செக்கோசிலோவாக்கியா

## இனப் பிரிவுகள்

| ----
**செக்கோசிலோவாக்கியாவின் இனப் பிரிவுகள் 1921**
---- |  |  |
| --- | --- | --- |
| செக்கோசிலோவாக்கியர்கள் | 8,759.701 | 64.37 % |
| செருமனி | 3,123.305 | 22.95 % |
| அங்கேரியர்கள் | 744.621 | 5.47 % |
| ருதனியர்கள் | 461.449 | 3.39 % |
| யூதர்* | 180.534 | 1.33 % |
| போல்ஸ் | 75.852 | 0.56 % |
| இதர | 23.139 | 0.17 % |
| வெளிநாட்டினர் | 238.784 | 1.75 % |
| } |  |  |
# செக்கோசிலோவாக்கியா

## சமயம்

1991ம் ஆண்டின் படி, கத்தோலிக்க திருச்சபை 46.4%, லூதரனியம் 5.3%, இறைமறுப்பு 29.5%, கணக்கில்லாதவர்கள் 16.7% என இருந்தனர்.
# செக்கோசிலோவாக்கியா

## விளையாட்டுகள்

செக்கோசிலோவாக்கியா தேசிய கால்பந்து அணி என்ற அணியின் மூலமாக எட்டு முறை உலகக்கோப்பை காற்பந்து போட்டியில் கலந்துகொண்டு, 1934 மற்றும் 1962 ஆகிய ஆண்டுகளில் இரண்டாமிடம் பெற்றது. இவ்வணி 1980ல் ஒலிம்பிக்கில் தங்கம் வென்றது. செக்கோசிலோவாக்கியா தேசிய பனி வளைதடிப் பந்தாட்ட அணி மூலமாக ஒலிம்பிக்கில் வளைதடிப் பந்தாட்டப் போட்டியில் வெற்றிபெற்றுள்ளது. எமில் ஜடொபக் என்பவர் ஒலிம்பிக் தட கள விளையாட்டுக்களில் நான்குமுறை தங்கம் வென்றுள்ளார். பிரபலமான டென்னிசு வீரர்களான மார்டினா ஹிங்கிஸ் மார்ட்டினா நவரோத்திலோவா மற்றும் இவான் லென்டி, மிலோசவ் மிகிர் போன்றவர்கள் செக்கோசிலோவாக்கியா நாட்டைச் சேர்ந்தவர்கள்
# விக்கிப்பீடியா:ஆலமரத்தடி/தொகுப்பு72

## விக்கிப்பீடியா வெளியுறவு தொடர்பாளர்கள் - 2012

தமிழ் விக்கிப்பீடியாவின் மீது அக்கறையுடனும் பொறுப்புடனும் இயங்கி வருபவர்களில் சிலரை கடந்த 2010 ஆம் ஆண்டில் **விக்கிப்பீடியா வெளியுறவு தொடர்பாளர்கள்** எனும் பெயரில் தேர்வு செய்யப்பட்டனர்.
- பார்க்கவும்: விக்கிப்பீடியா:ஆலமரத்தடி#சேர்ந்தெடுப்பு வேண்டுகோள்.  
அடுத்த ஆண்டுக்கு 2010 ஆம் ஆண்டு தேர்வு செய்யப்பட்டவர்களே 2011 ஆம் ஆண்டிலும் செயல்பட அனுமதிக்கப்பட்டது.  
- பார்க்கவும்: விக்கிப்பீடியா வெளியுறவு தொடர்பாளர்கள்.  
இதற்கென தனியாக  
- விக்கிப்பீடியா:த.வி. வெளியுறவுச் செய்திகள் மற்றும்
- விக்கிப்பீடியா:வெளியுறவு தொடர்பாளர்கள் கூடலகம்  
என இரு பக்கங்களும் தனியாகத் தொடங்கப்பட்டன.  
தமிழ் விக்கிப்பீடியாவில் தற்போது பல புதிய பயனர்கள் இணைந்துள்ளனர். அவர்களின் தொடர் பங்களிப்புகளும் சிறப்பாக இருந்து வருகிறது. இந்நிலையில் 2012 ஆம் ஆண்டுக்கான “விக்கிப்பீடியா வெளியுறவு தொடர்பாளர்கள்” தேர்வு செய்யப்படுவதும் அவசியமாகிறது. எனவே இத்தேர்வுக்கான கருத்துக்களையும், அதற்கான வாக்கெடுப்பு முறைகள் குறித்த விவரங்களையும் விளக்கும் முறையிலான அறிவிப்பை வெளியிட வேண்டுகிறேன். --தேனி.எம்.சுப்பிரமணி.<sup>/உரையாடுக</sup>. 09:21, 22 மார்ச் 2012 (UTC)  
:சுப்பிரமணி, கட்டுரைப் போட்டி நடந்த சூழலில் முறையாக இத்தகைய பொறுப்புகளை அறிவிப்பதற்கான தேவை இருந்தது. இப்போது அத்தகைய சூழல் ஏதும் இல்லை என்பதால் இப்பொறுப்புகளை வலியுறுத்த விரும்பவில்லை. எனினும், ஊடகங்கள் / அரசுத் துறைகளை அணுகும் போது இப்படி ஒரு பொறுப்பு இருப்பது உதவும் எனில், வரும் ஆண்டுக்கான தொடர்பாளர்களைத் தெரிவு செய்யலாம். தமிழகம் (3), இலங்கை (3), உலகம் (4) என்று மொத்தம் பத்து பொறுப்பாளர்களை முன்மொழிந்து மொத்தமாகத் தெரிவு செய்யலாம் என நினைக்கிறேன். கடந்த முறை செயல்பட்டவர்களில் சிலர் தற்போது முனைப்பாக இயங்க வில்லை. சிலர் பல்வேறு பொறுப்புகளைச் சுமக்கின்றனர். பல புதிய பங்களிப்பாளர்களும் பரப்புரைகளில் ஈடுபட்டு வருவதை முன்னிட்டு, அவர்களில் பலரையும் இப்பொறுப்பேற்கச் செய்யலாம். ஆனால், இவ்வாறு தெரிவு செய்யும் முன், முதலில் இவர்களின் பொறுப்புகள், கடமைகள், செயல்படும் நடைமுறைகள் என்ன என்பதைப் பற்றியும் தெளிவாக வரையறுக்க வேண்டும். நன்றி--இரவி (பேச்சு) 06:57, 28 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## கார்ட்டே பிலாஞ்சு பட்டறை

<small>தற்போது சூரியாவால் இணையத்துக்கு வர இயலாததால் இந்தச் செய்தியை அவர் சார்பாகப் பதிகிறேன். (-:</small>
கார்ட்டே பிலாஞ்சு என்பது சென்னை அண்ணா பல்கலைக்கழகத்தில் கட்டற்ற ஆக்கங்களின் ஆர்வலர்கள் ஆண்டு தோறும் நடத்தும் கருத்தரங்கு, பட்டறை, கண்காட்சி நிகழ்ச்சி. சிரீகாந்து தந்த இணைப்பை அடுத்து, சென்ற ஆண்டு விக்கிமீடியா சார்பாக நான் துவக்கவுரையாற்றினேன். கண்காட்சித்திடலில் தமிழ் விக்கிப்பீடியா காட்சிக்கூடம் அமைத்து மாகிர், சூரியா, மணியன், பரிதிமதி, செங்கைப்பொதுவன் ஐயா, சரவணன், நான் ஆகியோர் தமிழ் விக்கித்திட்டங்களைப் பற்றி விளக்கினோம். தனியாக பட்டறையும் நடந்தது. இந்த ஆண்டு கார்ட்டே பிலாஞ்சு நிகழ்ச்சி மார்ச்சு 24, 25 நாட்களில் நடக்கிறது. அங்கு விக்கிப்பட்டறைக்கான ஏற்பாடும் உள்ளது. வாய்ப்புள்ளவர்கள் கலந்து கொள்ள வேண்டுகிறேன். இம்முறை நுழைவுக்கட்டணம் உள்ளதால் ஆர்வமுள்ளவர்கள் மட்டும் காட்சிக்கூடத்துக்கும் பட்டறைக்கும் வருவார்கள் என்பதால் பயனுள்ளதாக இருக்கும். -- சுந்தர் <sup>\பேச்சு</sup> 07:02, 23 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## கார்ட்டே பிலாஞ்சு பட்டறை

### அறிக்கை

என்னால் கலந்துகொள்ள முடியாததால் அஸ்வினும் முஸ்தஃபாவும் முழுப் பட்டறைப் பொறுப்பையும் ஏற்றுக் கொண்டு வெற்றிகரமாக நடத்திமுடித்தனர். நான் சேலத்திலிருந்தபடி டீம்வியூவர் வழியாக அவர்களைத் தொடர்பு கொண்டு காமன்ஸ் பற்றிய ஒரு சிறு அறிமுகவிளக்கம் கொடுத்தேன். மீதி அனைத்து செயல்பாடுகளையும் அவர்கள் இருவருமே பார்த்துக்கொண்டனர். காலையில் விக்கிப்பீடியா பற்றிய ஒரு சிறு அறிமுகத்தை முஸ்தஃபா அளித்தார். அதன்பின் அஸ்வின் ஆங்கில விக்கிப்பீடியா குறித்த தொகுப்புப் பயிற்சியினை முன்னெடுத்து நடத்தினார். மதிய வேளையில் நானும் முஸ்தஃபாவும் காமன்ஸ் குறித்த சிறு தொகுப்பைச் செய்தோம். முஸ்தஃபா கோப்புப் பதிவேற்ற முறையை அங்கு விளக்கினார். பின்னர், அஸ்வினும் முஸ்தஃபாவும் இணைந்து தமிழ் விக்கிப்பீடியா குறித்து பலவற்றையும் விளக்கினர். கிட்டத்தட்ட 60 பேர் கலந்துகொண்ட பட்டறை இது. பரிதிமதியால் கலந்துகொள்ளாமல் போனபோதிலும் இவர்கள் இருவருமே முழுப் பட்டறையையும் நடத்தி முடித்தனர். இருவருக்கும் எனது நெஞ்சார்ந்த பாராட்டுகள்!!! கண்டிப்பாக இச்செய்தியைப் பார்ப்போர் பாராட்டத்தவற வேண்டாம் என கேட்டுக்கொள்கிறேன். (**மூவரும் இயந்திரவியல் மாணவர்கள்! <big>Mech Rocks!</big>**) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 10:59, 24 மார்ச் 2012 (UTC)
:அறுபது ஆர்வலர்களுக்கு விக்கிப்பீடியாவைப் பற்றி அறியத் தந்தமைக்கு அசுவினுக்கும் முசத்தஃபாவுக்கும் உங்களுக்கும் பாராட்டுகள். இயந்திரவியல் மாணவர்களின் ஊக்கமும் இயக்கும் சிறப்பு. :) -- சுந்தர் <sup>\பேச்சு</sup> 11:23, 24 மார்ச் 2012 (UTC)
:2005 வாக்கில் ஒரே அறையில் வாழ்ந்த சுந்தர், சந்தோசுகுரு, அரி கிசோரு ஆகிய நண்பர்கள் தமிழ் விக்கிப்பீடியாவை வளர்க்க முனைந்தது நினைவுக்கு வருகிறது :) பயிற்சிப் பட்டறைகள் நடத்தும் அளவுக்குத் தேறும் விக்கிப்பீடியர்களின் முனைப்பு கூடுவதும் பிற விக்கிப்பீடியர்களுடன் இணைந்து செயல்படும் பாங்கு கூடுவதும் கண்டிருக்கிறேன். அசுவின், முசுத்தப்பா, சூரியா ஆகிய மூவருக்கும் என் உளமார்ந்த வாழ்த்துகள். இது போல் இன்னும் நிறைய பேர் வர வேண்டும். --இரவி (பேச்சு) 13:20, 26 மார்ச் 2012 (UTC)
:<small>இரவி, அந்நாட்களை நினைவூட்டியதற்கு நன்றி. :)</small> -- சுந்தர் <sup>\பேச்சு</sup> 16:19, 28 மார்ச் 2012 (UTC)
::சரியாக இந்த நேரத்தில் சென்னையில் இல்லாமற் போனதிற்கு வருந்துகிறேன். இந்த நிலையில் அசுவின், முஸ்தஃபா முழுப் பொறுப்பேற்க சூரியா தொலைவிலிருந்து ஒருங்கிணைத்த இந்தப் பட்டறை மிகவும் பாராட்டற்குரியது. மூவருக்கும் என் உளமார்ந்த வாழ்த்துகள் !! வருங்காலம் இளைஞர்களிடம் வளமாக இருக்கும் என்ற நம்பிக்கை பிறக்கிறது ;)--மணியன் (பேச்சு) 13:39, 26 மார்ச் 2012 (UTC)  
:::சூர்யா....நானும் mech தான்... ஆனா கொஞ்சம் வயசாயிடுச்சு! (அனுபவப் பாடம் கற்றுவரும் நானும் ஒரு மாணவனே!) உங்களுடன் இணைந்து பணியாற்றும் நாளுக்காக காத்திருக்கிறேன்! நட்புடன்... --மா. செல்வசிவகுருநாதன் (பேச்சு) 13:47, 26 மார்ச் 2012 (UTC)  
அஸ்வினுக்கும் முஸ்தஃபாவுக்கும் சிறப்பு பாராட்டுகள். சூர்யாவிற்கும் தான். --குறும்பன் (பேச்சு) 19:22, 30 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## மொழிபெயர்ப்பு விக்கி மொழிபெயர்ப்புக்கள் தாமதமாகத் தெரியும்

மீடியாவிக்கி பயன்படுத்தும் பதிப்புக்_கட்டுப்பாடு சப்வேர்சனிலிருந்து கிட் க்கு மாற்றப்பட்டுள்ளதால் மொழிபெயர்ப்பு விக்கியில் செய்யப்படும் மொழிபெயர்ப்புக்கள் சில நாட்களுக்கு இற்றைப்படுத்தாமல் இருக்கக்கூடும். ஸ்ரீகாந்த் (பேச்சு) 10:08, 23 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## பட்டியல் வடிவமைப்பில் தவறா ?

பழய பட்டியல் வடிவமைப்பு சுலபமாக இருந்தது மீளமைத்து உதவுங்கள் --ஸ்ரீதர் (பேச்சு) 15:45, 23 மார்ச் 2012 (UTC)  
:எந்த கட்டுரையில் இச்சிக்கல் என்று சொன்னால் சரி செய்ய முயலுகிறேன்.--சோடாபாட்டில்<sup>உரையாடுக</sup> 04:05, 24 மார்ச் 2012 (UTC)  
: எஸ். முத்துசெல்வி கட்டுரை தொகுப்பின்போது மேம்பட்ட வடிவமைப்பு பட்டியல் சரியாக இல்லை
எனவே முந்தய பட்டியல் வடிவமைப்பை பயன்படுத்தியுள்ளேன். இக்குறைபாடு பொதுவாக அனைத்து பக்கங்களிலும் உள்ளது. --ஸ்ரீதர் (பேச்சு) 05:49, 24 மார்ச் 2012 (UTC)  
: **முந்தய பட்டியல் வடிவமைப்பு**
| குறுந்தலைப்பு | குறுந்தலைப்பு | குறுந்தலைப்பு |
| --- | --- | --- |
| கிடைவரிசை | கிடைவரிசை | கிடைவரிசை |
| கிடைவரிசை | கிடைவரிசை | கிடைவரிசை |  
**தற்போது உள்ள பட்டியல் வடிவமைப்பு**
--ஸ்ரீதர் (பேச்சு) 09:16, 24 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## ஒத்தாசைப் பக்கம்

ஆலமரத்தடி போன்று ஒத்தாசைப் பக்கத்தையும் அதிகம் தெரியுமாறு செய்யவேண்டும். (ஆலமரத்தடி, நிர்வாகிகளின் பேச்சுப்பக்கத்தில் உதவிகள் கோருவதிலிருந்து) பயனர்களின் உதவிக்கு அந்தப் பக்கத்தை அதிகம் பயன்படுத்துமாறு செய்யவேண்டும். -- மாகிர் (பேச்சு) 04:40, 24 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## ஃபேஸ்புக்

தமிழ் விக்கிப்பீடியாவிற்கென்று ஃபேஸ்புக்கில் இந்தப் பக்கம் உருவாக்கப்பட்டுள்ளது. இதனை like செய்து பலரிடம் கொண்டு செல்லவேண்டுகிறேன். ஊடகப்போட்டி முடிவுகளை அறிவிக்கும் முன்னர் அதிகம்பேருக்கு இப்பக்கம் தெரியும்படி செய்யவேண்டும். உரலி இங்கே! --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 11:02, 24 மார்ச் 2012 (UTC)  
:ஏற்கனவே ஒரு முகநூல் பக்கம் உள்ளதே! --மதனாஹரன் (பேச்சு) 13:14, 24 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## ஏன் விக்கி பூட்டப்பட்டது?

திடீரென தரவுதளம் பூட்டப்பட்டதாக விக்கியில் காட்டியது மறைந்தும் விட்டது. எதனால்? அதில் கொடுக்கப்பட்ட காரணங்கள் எனக்கு புரியவில்லை?
--தென்காசி சுப்பிரமணியன் (பேச்சு) 15:10, 27 மார்ச் 2012 (UTC)
:அதில் கூறப்பட்டுள்ளபடி பராமரிப்புக்காக இருக்கலாம். --Natkeeran (பேச்சு) 18:14, 27 மார்ச் 2012 (UTC)
:24X7 ஒடவேண்டிய வழங்கிகளும், தரவுதளமும் அவ்வப்போது இப்படி “மக்கர்” செய்வதுண்டு. மிகப்பெரும்பாலும் ஓரிரு நிமிடங்களில் சரியாகிவிடும். இவ்வாறான தடங்கல்களின் காரணம் பற்றி அறிய தொழில்நுட்ப அணியின் டிவிட்டர் கணக்கை பின்பற்றுங்கள், அவர்கள் வலைப்பதிவையும் பார்க்கலாம்.--சோடாபாட்டில்<sup>உரையாடுக</sup> 18:56, 28 மார்ச் 2012 (UTC)
:: மேல் குறிப்பிட்டுள்ள டிவிட்டர் கணக்கு பெரும்பாலும் மணிக்கு 4-5 முறை வழங்கி பதிகைகளை(உ.தா "cmjohnson1: replacing msw-d1-pmtpa per rt2639") கீச்சும், என்னைக்கேட்டால் பயனற்றது :) ஸ்ரீகாந்த் (பேச்சு) 21:01, 28 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## Wikipatrika: Next Issue

Dear friends,
I just sent an email to the Tamil mailing list regarding Wikipatrika. It's a fantastic way of celebrating the wonderful work of your community. I'm trying to help bring out the next issue in April 2012.
Can i request you to create a page on the Tamil wikipedia and start adding content, and share this page with everyone else? You can create your stories in Tamil or in English. (Someone can then help translate it before it can move to wikimedia.in
Please do refer to my email for further details and please reach out to me if you need any help. Noopur28 (பேச்சு) 10:37, 28 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு72

## கல்ஃப் நியூஸ்

ஐக்கிய அரபு அமீரகத்தில் இருந்து வெளிவரும் கல்ஃப் நியூஸ் நாளேட்டின் இன்றைய பதிப்பில் விக்கிப்பீடியா பற்றிய கட்டுரை ஒன்று வெளிவந்துள்ளது. அதன் இணையப் பதிப்பில் உள்ள கட்டுரைக்கான இணைப்பைக் கீழே தருகிறேன்.  
Should teachers and students embrace Wikipedia or shun it?  
---மயூரநாதன் (பேச்சு) 19:02, 30 மார்ச் 2012 (UTC)
- தொடுப்புக்கு நன்றி.மானுட அறிவை, அனுபவத்தை, வணிக நோக்கற்று வளர்க்கும் நம் விக்கி, மேலும் வளரும். எதிர்காலத்தில், மேலும், பல வணிகர்களை, எதிர்காலத்தில் முடக்கும். வணக்கம்.
# விக்கிப்பீடியா:ஆலமரத்தடி/தொகுப்பு72

## ஏப்பிரல் 7, 2012 இல் நூலகம் கனடா: அறிமுக நிகழ்வுல் தமிழ் விக்கி

வணக்கம்: வரும் சனிக்கிழமை ஏப்பிரல் 7, 2012 இல் இசுகார்புரோவில் நடைபெறவுள்ள நூலகம் கனடா: அறிமுக நிகழ்வில் "தமிழ் விக்கியூடகங்கள் - கூட்டாசிரியப் பொதுமங்கள்" என்ற தலைப்பில் செயல்முறை விளக்கம் ஒன்றை செல்வா தரவுள்ளார். கனடிய விக்கி பயனர்களை அந்த நிகழ்வில் கலந்து கொள்ள அழைக்கிறேன். நன்றி. --Natkeeran (பேச்சு) 00:46, 3 ஏப்ரல் 2012 (UTC)
:நிகழ்ச்சி வெற்றிபெற வாழ்த்துகள். -- சுந்தர் <sup>\பேச்சு</sup> 14:52, 4 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு72

## நிறுவனப் பெயரிடல்

Hindustan Insecticides Limited என்ற நிறுவனத்திற்கு தமிழில் எப்படி பெயர் வைப்பது என்று உதவுங்கள். தேடியவரை ஹிந்துஸ்தான் பூச்சிக் கொல்லி மருந்து நிறுவனம் என்றுதான் வழஙகப்படுகிறது. 'Limited' என்பதற்கு ஒப்பான சொல் எது என்றும் கூறுங்கள். நன்றி --நீச்சல்காரன் (பேச்சு) 03:55, 3 ஏப்ரல் 2012 (UTC)  
:இந்துசுத்தான் பூச்சி மருந்து வரம்பியம். ஏதோ எனக்குத் தெரிந்தது.:)---தென்காசி சுப்பிரமணியன் (பேச்சு) 04:25, 3 ஏப்ரல் 2012 (UTC)  
:: Limited என்பது பங்குகள் வரையறுக்கப்பட்ட ஒரு நிறுவனத்தைக் குறிக்கும் அதாவது இதன் பங்குகள் கூட்டுப்பங்குகளாக இருக்கும். தனியார் மட்டும் பங்குதாரர்களாக இருப்பின் அந்நிறுவனம் Private limited என்றும் அரசும் குறிப்பிட்ட விகிதத்தில் பங்குகள் வைத்திருப்பின் public Limited என்றும் வழங்கப்படுகிறது. Limit என்பது வரம்பு எனப் பொருள்படினும் Limited என்பது பொதுவாக நிறுவனம் என்றே வழங்கப்படுகிறது.-- பார்வதிஸ்ரீ (பேச்சு) 12:14, 3 ஏப்ரல் 2012 (UTC)
:::தலைப்பில் இந்துத்தான் பூச்சிக்கொல்லி மருந்து நிறுவனம் என்றும், கட்டுரையினுள்ளே **இந்துத்தான் பூச்சிக்கொல்லி மருந்து நிறுவனம் (வரையறுக்கப்பட்டது)** என்றும் குறிப்பிடலாம்.--Kanags <sup>\உரையாடுக</sup> 12:38, 3 ஏப்ரல் 2012 (UTC)
::::கனகுடன் உடன்பட்டாலும் மருந்து என்ற விளக்கம் தேவையா என எண்ணுகிறேன். பூச்சிக்கொல்லி என்றாலே போதாதா ? அல்லது இந்த நிறுவனம் பூச்சிகளைக் கட்டுப்படுத்தும் நுண்ணுயிரிகளை வழங்குவதை தனது நிறுவன முற்போக்கு வணிகத் திட்டமாகக் கொள்ளவில்லை எனில் பூச்சி மருந்து நிறுவனம் என்று கூறலாம்--மணியன் (பேச்சு) 13:20, 3 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு72

## ஊடகப் போட்டி பணம் மறுபயன்பாடு

ஊடகப் போட்டி வரவு செலவு கணக்கினை முடித்து விட்டேன். போட்டி செலவுகள் போக 
695
665 இந்திய ரூபாய்கள் என்னிடம் மீதமுள்ளன. (முழு கணக்கு அறிக்கை நாளை வெளியாகும்). விக்கிமீடியா அறக்கட்டளைக்கு அறிக்கை அளிக்கும் போது திட்டத்தில் எஞ்சிய பணத்தை மறுபயன்பாடு (repurpose) செய்வதற்கு ஒரு தெரிவு உள்ளது. இதனைப் பயன்படுத்தி இந்த 
695
665 ரூபாயை குறுந்தொடுப்பு வழங்கிக்கான (tawp.in) இவ்வாண்டு சந்தாவுக்கு ஒதுக்கக் கோரலாம் என எண்ணுகிறேன். (ஓராண்டு சந்தா 12.99 $ - செலவு பொருந்தி வருவதால் இந்த யோசனை உண்டானது). தற்போது இச்செலவினை ஸ்ரீகாந்த் ஏற்று வருகிறார். குறுந்தட்டுத் திட்டம் முடிவடைந்தால் இதே வழங்கி குறுந்தட்டின் ISO பிம்பத்தையும் வழங்கும். இந்த மறுபயன்பாட்டுப் பரிந்துரைக்கு ஏதேனும் மறுப்பிருப்பின் தெரிவிக்க வேண்டுகிறேன். (மறுபயன்பாடு கோரவில்லையெனில் எஞ்சிய பணத்தை அறக்கட்டளைக்கு திருப்பி அனுப்ப வேண்டும்) --சோடாபாட்டில்<sup>உரையாடுக</sup> 08:56, 4 ஏப்ரல் 2012 (UTC)
:+1. 695 இந்திய ரூபாயைத் திருப்பி அனுப்பினால், நாணய மாற்றுக்கே பத்தாது :) இந்தப் பணம் தளப் பெயரைப் புதுப்பிக்கத் தான் போதுமானதாக இருக்கும். ISO கோப்பு வழங்க ஏகப்பட்ட bandwidthம் செலவும் ஆகுமே? இதற்கு விக்கிமீடியா வழங்கியிலேயே இடம் கிடைக்குமா என்று பார்க்கலாம். அல்லது, இயன்ற அளவு torrents வழங்கலைப் பயன்படுத்தலாம்--இரவி (பேச்சு) 09:04, 4 ஏப்ரல் 2012 (UTC)
:: சிறு திருத்தம், சந்தா வழங்கிக்கு அல்ல இணைய முகவரிக்கு(Domain Name). அளவில்லா bandwidth கொண்ட நட்புதிட்டங்களின் வளங்களை பயன்படுத்திக்கொள்ளலாம் :) ஸ்ரீகாந்த் (பேச்சு) 09:13, 4 ஏப்ரல் 2012 (UTC)
1. **ஆதரவு** --மணியன் (பேச்சு) 12:50, 4 ஏப்ரல் 2012 (UTC)
1. **ஆதரவு** -- சுந்தர் <sup>\பேச்சு</sup> 14:50, 4 ஏப்ரல் 2012 (UTC)
1. **ஆதரவு**
1. **ஆதரவு**--பவுல்-Paul (பேச்சு) 22:11, 4 ஏப்ரல் 2012 (UTC)
1. **ஆதரவு**--தேனி.எம்.சுப்பிரமணி.<sup>/உரையாடுக</sup>. 02:00, 5 ஏப்ரல் 2012 (UTC)
1. **ஆதரவு**-- மாகிர் (பேச்சு) 03:04, 5 ஏப்ரல் 2012 (UTC)
1. **ஆதரவு**--shanmugam (பேச்சு) 04:17, 5 ஏப்ரல் 2012 (UTC)  
:*தமிழ் விக்கிபிடியாவில் இதே முறையை பொருத்தலாம். அதற்குரிய தொழில்நுட்பத்தை விக்கிபீடியாவிலே பொருத்துவது நீண்ட கால நோக்கத்தில் சிறந்தது. tawp.in இதே தொழில் நுட்பத்தை விக்கிபீடியாவில் பொருத்தினால் வேலை செய்யாது என்று கூறினால்/இருப்பின் tawp.in-யை குறுந்தொடுப்புக்கு உபயோகம் செய்யலாம்.--Pitchaimuthu2050 (பேச்சு) 06:35, 5 ஏப்ரல் 2012 (UTC)
::: இது பல காலமாக (வெறும் 7 ஆண்டுகளாகத் தான்) முயற்சி செய்யப்ப்ட்டு வருகிறது. பார்க்க :bugzilla:1450. இது வந்தால் நன்றாகத் தான் இருக்கும், ஆனால் அதுவரை(எவ்வளவாண்டுகளாயினும்), tawp.in பயன்படும். ஸ்ரீகாந்த் (பேச்சு) 08:05, 5 ஏப்ரல் 2012 (UTC)  
இனி யாருக்காவது மறுப்பு இருந்தால் மட்டும் தெரிவிக்கவும் :) இது போன்று பொதுக்கருத்து ஒருமித்து இருக்கும் நிலை தெளிவாக இருக்கும் போது, கூடுதல் ஆதரவைத் தெரிவிக்கத் தேவையில்லை :) --இரவி (பேச்சு) 05:12, 5 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு72

## ஊடகப் போட்டி நல்கை அறிக்கை

:meta:Grants:Tamil_Wikimedians/TamilWiki_Media_Contest/Report தயார். தமிழ் விக்கிக்கான அறிக்கை இன்னும் சில நாட்களில் தயாராகும்(தாமதத்திற்கு வருந்துகிறோம்). போட்டி முழுவதும் அனைவரின் ஆதரவு, உதவி, பங்களிப்புகளுக்கு எங்கள் மனமார்ந்த நன்றிகள் ஸ்ரீகாந்த் (பேச்சு) 08:05, 5 ஏப்ரல் 2012 (UTC)
:தமிழ் அறிக்கை - விக்கிப்பீடியா:தமிழ் விக்கி ஊடகப் போட்டி/அறிக்கை--சோடாபாட்டில்<sup>உரையாடுக</sup> 03:02, 13 ஏப்ரல் 2012 (UTC)
# விக்கிப்பீடியா:ஆலமரத்தடி/தொகுப்பு72

## புனித வெள்ளி வாழ்த்துகள்

அனைத்து விக்கிப் பயனர்களுக்கும் அவர்களது குடும்பத்தினருக்கும் இனிய புனித வெள்ளி, மற்றும் உயிர்த்த ஞாயிறு வாழ்த்துகளைத் தெரிவித்துக் கொள்கிறேன்.--Kanags <sup>\உரையாடுக</sup> 01:28, 6 ஏப்ரல் 2012 (UTC)
# இந்திய - திபெத் எல்லைக் காவல்படை

**இந்திய - திபெத் எல்லைக் காவல்படை** (Indo-Tibetan Border Police -ITBP) என்பது இந்திய - சீன எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும். லடாக் பகுதியிலுள்ள கரகோரம் கணவாய் முதல் அருணாசலப் பிரதேசம் ஜசிப் லா என்ற இடம்வரையுள்ள 3488கி.மீ இந்திய-சீன எல்லையை பாதுகாக்கிறது. பனி பனிப்புயல், பனிப்பாறை சரிவுகள், நிலச்சரிவுகள் போன்ற இயற்கை சீற்றங்களுடன் -40 டிகிரி செல்சியஸ் வெப்ப நிலையிலும் 9000 முதல் 18000 அடி உயரத்தில் எல்லையை காக்கிறார்கள். உள்நாட்டு மருத்துவ முகாம், பேரழிவுக்கால மேலாண்மை, அணுக்கரு மற்றும் கதிர் விபத்து, உயிரியல் மற்றும் வேதியல் பேரழிவுகள் போன்ற சூழல்களுக்கு ஏற்ப இப்படை பயிற்சிப் பெற்றுள்ளது. பொசுனியா எர்செகோவினா, கொசோவோ, எயிட்டி, சூடான் மற்றும் எந்த நாட்டிலும் ஐ.நா. அமைதி நடவடிக்கைகளில் பங்குகொள்கிறது. மலைகளில் மீட்புபணி புரிவதாலும், இயற்கை பேரழிவுகள் நடக்குமிடம் என்பதாலும் இப்படையின் பெரும்பாலனவர்களுக்கு மலையேற்றமும், பனிச்சறுக்கும் பயிற்சியளிக்கப்பட்டுள்ளது
# இந்திய - திபெத் எல்லைக் காவல்படை

## வரலாறு

இந்திய - திபெத் எல்லைக் காவல்படை 1962 அக்டோபர் 24ல் மத்திய சேமக் காவல் படைச் சட்டம் மூலமாக உருவாக்கப்பட்டது. பின்னர் இந்திய - திபெத் எல்லைக் காவல்படைச் சட்டம் உருவாக்கப்பட்டு 1994 முதல் மறுவரையறை செய்யப்பட்டது. இப்படையின் முதல் தலைமை இயக்குநர் சர்தார் பால்பீர் சிங் ஆவார்.
# இந்திய - திபெத் எல்லைக் காவல்படை

## பணிகள்

பல்நோக்கு பணிகள் இப்படையில் பணிகள் பின்வருவன:
- நாட்டின் வடஎல்லையை கண்காணித்தல், எல்லை மீறல்களை கண்டுபிடித்து தடுத்தல் மற்றும் அப்பகுதி மக்களுக்கு பாதுகாப்புணர்வை அளித்தல்.
- எல்லை ஊடுருவல், கடத்தல் போன்ற குற்றங்களை தடுத்தல்
- முக்கிய நபர்களுக்கும், வங்கிகளுக்கும், முக்கிய கட்டுமானங்களுக்கும் பாதுகாப்பளித்தல்
- இயற்கை பேரழிவு கொண்ட இடங்களில் மீட்புபணிபுரிந்து நிலைமையை மீட்டி பேணுதல்
# இந்திய - திபெத் எல்லைக் காவல்படை

## இதனையும் காண்க

- இந்தியாவின் சிறப்புப் படைகள்
# தமிழ்நாடு அரசுத் துறைகள் பட்டியல்

தமிழ்நாடு அரசின் தலைமைச் செயலகத்தில் இயங்கி வரும் முக்கியத் துறைகளின் பட்டியல்:  
1. ஆதி திராவிடர் மற்றும் பழங்குடியினர் நலத்துறை
1. இளைஞர் நலன் மற்றும் விளையாட்டு மேம்பாட்டுத் துறை
1. உயர்கல்வித் துறை
1. உள்துறை
1. ஊரக வளர்ச்சி மற்றும் பஞ்சாயத்துராஜ் துறை
1. எரிசக்தித் துறை
1. கால்நடை பராமரிப்பு, பால்வளம் மற்றும் மீன் வளத் துறை
1. கூட்டுறவு, உணவு மற்றும் நுகர்வோர் பாதுகாப்புத் துறை
1. கைத்தறி, கைத்திறன் துணி நூல் மற்றும் கதர் துறை
1. சட்டத் துறை
1. சமூக நலம் மற்றும் சத்துணவுத் துறை
1. சிறுதொழில்கள் துறை
1. சுற்றுச்சூழல் மற்றும் வனத் துறை
1. செய்தி மற்றும் சுற்றுலாத் துறை
1. தகவல் தொழில் நுட்பத் துறை
1. தமிழ் வளர்ச்சி, பண்பாட்டுத் துறை
1. திட்டம், வளர்ச்சி மற்றும் சிறப்பு முயற்சிகள் துறை
1. தொழில் துறை
1. தொழிலாளர் மற்றும் வேலைவாய்ப்புத் துறை
1. நகராட்சி நிர்வாகம் மற்றும் குடிநீர் வழங்கல் துறை
1. நிதித் துறை
1. நெடுஞ்சாலைத் துறை
1. பணியாளர் மற்றும் நிர்வாகச் சீர்திருத்தத் துறை
1. பள்ளிக் கல்வித் துறை
1. பிற்படுத்தப்பட்டோர், மிகப் பிற்படுத்தப்பட்டோர் மற்றும் சிறுபான்மையினர் நலத் துறை
1. பொதுத் துறை
1. பொதுப் பணித் துறை
1. போக்குவரத்துத் துறை
1. மக்கள் நல்வாழ்வு மற்றும் குடும்ப நலத் துறை
1. மதுவிலக்கு மற்றும் ஆயத்தீர்வைத் துறை
1. வணிக வரி மற்றும் பதிவுத் துறை
1. வருவாய்த் துறை
1. வீட்டு வசதி மற்றும் நகர்ப்புற வளர்ச்சித் துறை
1. வேளாண்மைத் துறை
1. சட்டமன்றப் பேரவைச் செயலகத் துறை
# மெய்யப்பன் பதிப்பகம்

**மெய்யப்பன் பதிப்பகம்** தமிழ்நாட்டிலுள்ள சிதம்பரம் எனும் ஊரில் அமைந்துள்ள ஒரு பதிப்பகமாகும். சிதம்பரத்திலுள்ள அண்ணாமலைப் பல்கலைக்கழகத்தில் தமிழ்ப் பேராசிரியராகப் பணியாற்றிய ச. மெய்யப்பன் என்பவரால் நிறுவப்பட்டது. தமிழ்நாட்டில் புத்தக வெளியீட்டில் முன்னனிப் பதிப்பகங்களுள் ஒன்றாக விளங்கும் இப்பதிப்பகத்தின் சில வெளியீடுகள் தமிழ்நாடு அரசின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டத்தின் கீழ் பரிசுகளைப் பெற்றுள்ளன.
# கருட புராணம்

**கருட புராணம்** (*Garuda Purana*) (தேவநாகரி: गरुड़ पुराण) என்பது இந்து சமய பதினெண் புராணங்களில் பதினேழாவது புராணமாகும். வைணவ புராணமான இதில் விஷ்ணுவும் கருடனும் உரையாடுவது போன்று அமைந்துள்ளது. மரணத்திற்குப் பின்னுள்ள வாழ்க்கை, ஈமச்சடங்குகள் மற்றும் மறுபிறவி போன்றவைகளைப் பற்றி இதன் இரண்டாம் பகுதி விளக்குகிறது. இப்புராணத்தில் வானியல், மருத்துவம், இலக்கணம், நவரத்தின கட்டமைப்பு மற்றும் பண்புகள் பற்றி விவாதிக்கிறது. மொத்தம் பத்தொன்பது ஆயிரம் செய்யுட்கள் கொண்ட இப்புராணம், பூர்வ கந்த மற்றும் உத்திர கந்த என்ற இரண்டு உட்பிரிவுகளைக் கொண்டுள்ளது.
# கருட புராணம்

## இதனையும் காண்க

- கருடன்
# இராசரட்டைப் பாண்டியர்

**இராசராட்டிரப் பாண்டியர்கள்** (பொ.பி. 436-463) என்பவர்கள் களப்பிரர்கள் அரசர்களின் ஆதிக்கம் தமிழகத்தில் இருந்த போது பாண்டியர் மரபிலிருந்து இலங்கைக்கு சென்று அரசாண்ட பாண்டிய வேந்தர்களாவர். இவர்களைப் பற்றி இலங்கையின் வரலாற்று நூலான சூல வம்சம் குறிப்பிடுகிறது. இவர்கள் ஆண்ட பகுதியின் பெயர் இராசராட்டிரம் என்பதால் இவர்கள் வரலாற்று ஆசிரியர்களால் இராசராட்டிரப் பாண்டியர்கள் எனப்பட்டனர். முதலில் இவ்வரசை நிறுவிய பாண்டு என்னும் பாண்டிய மன்னன் அதற்கு முன் அநுராதபுரத்தை ஆண்ட மித்தசேனன் என்னும் மன்னனை தோற்கடித்து அநுராதபுரத்தைத் தலைநகராகக் கொண்டு இராசராட்டிர ஆட்சியை தொடங்கி வைத்தான். இவனுக்குப் பிறகு ஐந்து பாண்டியர்கள் வட இலங்கையை ஆண்டார்கள். தாதுசேனன் என்ற இலங்கை மௌரிய மன்னர்கள் வம்சத்தைச் சேர்ந்தவன் ஆறு இராசராட்டிர பாண்டியர் மன்னர் ஆட்சியிலும் இராசராட்டிரம் மீது படையெடுத்தான். அனைத்து படையெடுப்பிலும் பாண்டிய மன்னர்களுக்கே வெற்றி கிட்டினாலும் திரிதரன் மற்றும் தாட்டியன் போன்ற இராசராட்டிரப் பாண்டியர்கள் இவனால் கொல்லப்பட்டனர். முடிவாக ஆறாம் இராசராட்டிரப் பாண்டிய மன்னனான பிட்டியன் ஆட்சியில் அவனைக்கொன்று இலங்கையைக் கைப்பற்றினான். அதிலிருந்து இராசராடிரப் பாண்டியர் ஆட்சி முடிவு பெற்றது.
# இராசரட்டைப் பாண்டியர்

## உச்ச நிலை

உரோகணம் நாட்டிலுள்ள கதிர்காமம் என்ற முருகன் படைவீட்டில் தாட்டியன் கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.
# இராசரட்டைப் பாண்டியர்

## மூலநூல்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
- சூல வம்சம்
# காந்திமதி கதை

காந்திமதி என்பவள் புரூரவ சரிதை என்னும் தமிழ்க் காப்பியத்தில் வரும் பாத்திரம். திரிகர்த்தன் என்னும் அரசனின் மகள். புரூரவன் இவளை மணந்தான்.  
திருச்சி உறையூர் திருஉழக்கீசுரம் கோயிலிலுள்ள அம்மன் பெயர் காந்திமதியம்மை. 19ஆம் நூற்றாண்டில் காந்திமதியம்மை பிள்ளைத்தமிழ் என்னும் சிற்றிலக்கியம் இவள்மீது பாடப்பட்டுள்ளது. திரிசிரபுரம் மகாவித்துவான் மீனாட்சி சுந்தரம்பிள்ளை இதனைப் பாடினார்.  
:நெல்லையில் காந்திமதியம்மை உடனுறை நெல்லையப்பர்
:கும்பகோணத்தில் திருமூக்கீச்சுரம் காந்திமதியம்மை உடனுறை பஞ்சவர்ணீச்சுவரர்
ஆகிய கோயில்கள் குறிப்பிடத்தக்கவை.  
ஈர்க்கும் காந்த எண்ணம் என்னும் பொருளைத் தரும் சொல் 'காந்திமதி'
# காந்திமதி கதை

## இவற்றையும் காண்க

:காந்திமதி (இறைவி)
:காந்திமதி (நடிகை)
# காந்திமதி (இறைவி)

ஈர்க்கும் காந்த எண்ணம் என்னும் பொருளைத் தரும் சொல் 'காந்திமதி'  
உமையம்மை காந்திமதியம்மை என்னும் பெயருடன் குடிகொண்டுள்ளதாகக் குறிப்பிடுகின்றனர்.
- திருச்சி உறையூர் திருஉழக்கீசுரம் கோயிலிலுள்ள அம்மன் பெயர் காந்திமதியம்மை. 19ஆம் நூற்றாண்டில் காந்திமதியம்மை பிள்ளைத்தமிழ் என்னும் சிற்றிலக்கியம் இவள்மீது பாடப்பட்டுள்ளது. திரிசிரபுரம் மகாவித்துவான் மீனாட்சி சுந்தரம்பிள்ளை இதனைப் பாடினார்.
- நெல்லையில் காந்திமதியம்மை உடனுறை நெல்லையப்பர் திருநெல்வேலி நெல்லையப்பர் கோயில்
- கும்பகோணத்தில் திருமூக்கீச்சுரம் காந்திமதியம்மை உடனுறை பஞ்சவர்ணீச்சுவரர்
ஆகிய கோயில்கள் குறிப்பிடத்தக்கவை.
# காந்திமதி (இறைவி)

## இவற்றையும் காண்க

:காந்திமதி கதை
:காந்திமதி (நடிகை)
# கந்த சஷ்டி கவசம்

**கந்த சஷ்டி கவசம்** (*Kanda Shasti Kavasam*) என்பது தேவராய சுவாமிகளால் முருகப் பெருமான் மீது இயற்றப்பட்ட பாடலாகும். ஆறுபடை வீடுகளுக்கும் தனித்தனியே கந்தர் சஷ்டி கவசம் பாடலை பாடியுள்ளார். அவற்றுள், திருச்செந்தூர் சஷ்டி கவசமே மிகவும் பிரபலம். இதன் காலம் 19ஆம் நூற்றாண்டு. இதனை திருச்செந்தூர் சுப்பிரமணிய சுவாமி கோயிலில் அரங்கேற்றினார். கந்த சஷ்டி கவசத்தில் வரும் *சிரகிரி வேலவன்* எனும் பதம் சென்னிமலை தல (சிரம் - தலை, சென்னி என்றாலும் தலை, கிரி - மலை; சிரகிரி - சென்னிமலை) இறைவனைக் குறிப்பது ஆகும். இந்தப் பாடல் மொத்தம் 244 வரிகளைக் கொண்டுள்ளது.  
'காக்க' என இறைவனை வேண்டிக்கொள்ளும் பாடல்களைக் கவசம் என்பர். பிற்காலத்தில் தமிழில் வெளியிடப்பட்ட கவச நூல்கள் ஆறு. அவற்றில் இந்நூல் பெரிதும் அறியப்படுவது ஆகும். இதில் எழுத்து மந்திர உச்சாடணங்கள் உள்ளன. பலர் இதன் பாடல்களை மனப்பாடம் செய்து போற்றி வழிபடுகின்றனர். பாடல் வரிகளில் யாருக்காக, யாரைக்குறித்து, யாரால், அல்லது பாடுபவர் பெயரை பாடல் வரிகளில் எழுதுவது அக்கால மரபு என்பர்.
# கந்த சஷ்டி கவசம்

## இசை வடிவம்

இந்தப் பாடலுக்கு பலர் இசையமைத்துள்ளனர். சூலமங்கலம் சகோதரிகள் பாடிய இந்த கந்த சஷ்டி கவசம் புகழ் பெற்றது ஆகும். அவர்கள் பாடியதில் ஒரு வரி மூலத்திலிருந்து வேறுபடுகிறது. மூலத்தில் *ஆண்பெண் குறிகளை அயில்வேல் காக்க* என்று இருப்பதை அவர்கள் *ஆண்குறி இரண்டும் அயில்வேல் காக்க* என்று பாடியுள்ளனர். ஆபேரி, கல்யாணி, சுபபந்துவராளி, சிந்து பைரவி,தோடி ஆகிய ராகங்களை உள்ளடக்கிய ராகமாலிகையாக இது பாடப்படுகிறது.  
இதற்கு ஒளிக் காட்சி எதுவும் இல்லை, அதனால் முருகப் பெருமான் அலங்காரம், திருக்கல்யாணம் உள்ளிட்ட நிகழ்வுகளை இசையுடன் இணைத்துப் பல தொலைக்காட்சியில் காலையிலும் மாலையிலும் ஒளிபரப்புகின்றனர்.
# இசைப்பிரியா

**இசைப்பிரியா** (ஆங்கிலம்:IsaiPriya) **சோபனா தர்மராஜா** என்னும் இயற்பெயர் கொண்ட இவர் தமிழீழ விடுதலைப் புலிகளின் ஊடகத்துறையில் பணியாற்றிய போராளி. நான்காம் ஈழப்போரின் முடிவில் இலங்கை இராணுவத்தினரிடம் சரணடைந்தார். 2010 ஆம் ஆண்டில் இவர் கொலை செய்யப்பட்ட படங்கள் ஊடகங்களில் வெளியாகின.
# இசைப்பிரியா

## வாழ்க்கைச் சுருக்கம்

யாழ்ப்பாண மாவட்டம் நெடுந்தீவைப் பூர்வீகமாகக் கொண்ட சோபனா மானிப்பாயில் தர்மராஜா - வேதரஞ்சினி ஆகியோருக்கு நான்காவது மகளாகப் பிறந்தார். சோபனா என்று அவருக்கு பெயர் சூட்டப்பட்டது. சிறு வயதில் இவரது இதயத்தில் ஓட்டை உண்டு என மருத்துவ அறிக்கைகள் தெரிவித்தன. ஆனாலும் இவருக்கு உடனடியாக எந்தச் சிக்கலும் இல்லையென்று மருத்துவர்கள் கூறினர். சோபனா ஐந்தாம் ஆண்டுவரை மானிப்பாய் கிரீன் மெமோரியல் பாடசாலையில் கல்வி கற்றார். புலமைப் பரீட்சையில் தேர்வு பெற்று யாழ்ப்பாணம் வேம்படி மகளிர் கல்லூரியில் மேற்படிப்புக்குச் சென்றார்.
# இசைப்பிரியா

## வன்னிக்கு இடம்பெயர்வு

1995 ஆம் ஆண்டு மூன்றாம் கட்ட ஈழப்போரை அடுத்து இலங்கை இராணுவம் யாழ்ப்பாண நகரைக் கைப்பற்றியது. இதனால் பல்லாயிரக்கணக்கான குடும்பங்கள் தமது உயிரைக் காக்க வன்னியை நோக்கி இடம்பெயர்ந்தனர். அவர்களில் சோபனாவின் குடும்பமும் ஒன்று. சோபனா தனது மேற்படிப்பை வன்னியில் தொடர்ந்தார்.
# இசைப்பிரியா

## விடுதலைப் புலிகளின் ஊடகத்துறையில் இணைவு

வன்னியில் தமிழீழ விடுதலைப் புலிகளின் பரப்புரைக் குழுவினரால் நடத்தப்படும் வகுப்புக்களில் அதிக ஈர்ப்புக் கொண்டார். 1999 ஆம் ஆண்டு விடுதலைப் புலிகளோடு தன்னை இணைத்துக் கொண்டார். இவருக்கு **இசையருவி** என்ற இயக்கப் பெயர் கொடுக்கப்பட்டது. இசையருவியின் உடல்நிலை காரணமாக இவரை ஊடகத்துறைப் போராளியாக தெரிவு செய்தனர் விடுதலைப் புலிகள். ஊடகத்துறையில் இவர் இசைப்பிரியா என அழைக்கப்பட்டார்.  
விடுதலைப் புலிகளின் "நிதர்சனம்" ஒளிபரப்புச் சேவையில் செய்தி ஒளிபரப்பாளராகப் பணியாற்றினார். தொடர்ந்து *ஒளிவீச்சு* காணொளிச் சஞ்சிகையின் ஒளிபரப்பாளரானார். இசைப்பிரியாவைத் தொடர்ந்து அவரது தங்கையும் விடுதலைப் புலிகள் இயக்கத்தில் இணைந்தார். இசைப்பிரியா தெருக்கூத்துகளிலும் மேடைகளில் இடம்பெறும் கலைநிகழ்வுகளிலும் பங்கு பற்றினார். தமிழீழத்தில் வெளியாகிய சில குறும்படங்களிலும் நடித்திருக்கிறார்.
# இசைப்பிரியா

## திருமணம்

2007 ஆம் ஆண்டில் தனது 26வது அகவையில் தமிழீழ விடுதலைப் புலிப் போராளி தளபதி சிறிராம் என்பவரை இசைப்பிரியா திருமணம் செய்து கொண்டார். 2009 நான்காவது இறுதியுமான ஈழப்போர் ஆரம்பித்த காலத்தில் இவர்களுக்கு அகல்யா என்ற ஒரு குழந்தையும் பிறந்தது. ஆனால், ஈழப்போர்ச் சூழலில் குழந்தை நோய் வாய்ப்பட்டு மருத்துவ வசதியின்றி இறந்தது.
# இசைப்பிரியா

## சரணடைதல்

வன்னியில் இசைப்பிரியாவோடு அவரது பெற்றோரும் அக்காவின் குடும்பமும், போராளித் தங்கையும் இருந்தனர். வெளிநாட்டில் இரு சகோதரிகள் இருந்தனர். குண்டு வீச்சுக்கு இலக்காகி பெற்றோரோடு இருந்த சகோதரியின் கணவரும் இறந்தார். 2009 மே நடுப்பகுதியில் இசைப்பிரியாவின் போராளித் தங்கை படுகாயமுற்றார். மே 18 ஆம் நாள் இலங்கை அரசு போரில் வெற்றி கொண்டதாக அறிவித்தது. பத்தாயிரத்துக்கும் மேற்பட்ட போராளிகள் சரணடைந்தனர். இவர்களில் இசைப்பிரியாவும், கணவர் தளபதி சிறிராமும் அடங்குவர். சிறீராம் 2009 மே 20 ஆம் நாள் இறந்ததாக இலங்கைப் பாதுகாப்புத் துறையின் இணையத்தளத்தில் கூறப்பட்டிருந்தது.  
2010 டிசம்பரில் இவர் கொலை செய்யப்பட்ட படங்கள் ஊடகங்களில் வெளியாகின இவர்கள் இலங்கை இராணுவத்தினரால் உயிருடன் பிடிக்கப்பட்டதைக் காட்டும் படங்கள் 2014 மே 18 அன்று வெளியாகின.
# இசைப்பிரியா

## பரவலர் பண்பாட்டில்

இசைப்பிரியாவின் வாழ்கை வரலாறைத் தழுவி கே. கணேசன் இயக்கத்தில் போர்க்களத்தில் ஒரு பூ என்ற திரைப்படம் 2015 ஆம் ஆண்டு தயாரிக்கப்பட்டது. இப்படம் வெளியானால் அது இந்தியா-இலங்கை உறவை பாதிக்கும் என்ற காரணத்தால் தணிக்கை வாரியத்தால் தடை செய்யப்பட்டது.
# வார்ப்புரு:இராசராட்டிரப் பாண்டியர் வரலாறு

| இராசராட்டிரம் |  |  |
| --- | --- | --- |
| வம்சம் | பாண்டியர் |  |
| நாடு | இராசராட்டிரம் |  |
| எல்லை | மகாவலி கங்கை ஆறு (தெற்கெல்லை) மற்ற திசைகளில் கடல் |  |
| தலைநகரம் | அநுராதபுரம் |  |
| பாண்டு (பாண்டியன்) | பொ.பி. 436 - 441 |  |
| பரிந்தன் | பொ.பி. 441 - 444 |  |
| இளம் பரிந்தன் | பொ.பி. 444 - 460 |  |
| திரிதரன் | பொ.பி. 460 |  |
| தாட்டியன் | பொ.பி. 460 - 463 |  |
| பிட்டியன் | பொ.பி. 463 | } |
# பரிந்தன்

**பரிந்தன்** (பொ.பி. 441 - 444) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் இரண்டாமானவன். இவன் பாண்டு (பொ.பி. 436 - 441) என்ற இராசராட்டிரப் பாண்டியர்களுள் முதலமானவனின் மூத்த மகனாவான். இவனுக்குப் பிறகு இவனது தம்பியான இளம் பரிந்தன் (பொ.பி. 444 - 460) இராசராட்டிர அரசை ஆண்டான். இவனது வரலாறு அறியப்படவில்லை ஆயினும் இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்தான் என அறிய முடிகிறது.
# பரிந்தன்

## மூல நூல்கள்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# சிற்றினக் கழகம் (சூழலியல்)

**சிற்றினக் கழகம் *(***<nowiki/>*Guild) * என்பது ஒரே இயற்கை மூலத்தைப் பல்வேறு தொடர்புடைய வழிகளில் பயன்படுத்தும் சிற்றினங்களின் கூட்டமைப்பு. இந்த இயற்கை மூலம் ஒரே சூழல் முடுக்காகத் தான் இருக்க வேண்டும் என்றில்லை. சிற்றினக் கழகத்தை வாழிடம், உணவைப் பெறும் முறை, இடப் பெயர்ச்சி முறை ஆகியவற்றின் அடிப்படையிலும் வரையறுக்கலாம். ஒரு குறிப்பிட்ட கழகத்தில் உள்ள சிற்றினங்கள் தங்களுக்குள் போட்டியிட்டாலும் அவை ஒன்றுக்கொன்று உதவியாக இருக்கவும் முடியும்.
# சிற்றினக் கழகம் (சூழலியல்)

## உதாரணங்கள்

- மேய்ச்சல் விலங்குகள் - மான்<nowiki/>களும் லங்கூர் குரங்குகளும் ஒன்றாக மேயும். புலி போன்ற கொன்றுண்ணி<nowiki/>கள் வருவதை லங்கூர்கள் மான்களுக்கு முன்னறிவிக்கும்.
- புல்
- மரங்கள்
- புதர்ச்செடிகள்
- மக்குண்ணிகள்
# பிட்டியன்

**பிட்டியன்** (பொ.பி. 463) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஆறாமானவன் (இறுதியானவனும் இவனே). இவன் திட்டியன் (பொ.பி. 460 - 463) என்ற இராசராட்டிரப் பாண்டியர்களுள் ஐந்தமானவனின் ஆட்சிக்குப் பிறகு ஆண்டவன். இவன் ஆட்சியில் ஏழாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று பிட்டியனையும் கொன்றான் என அறிய முடிகிறது. அதற்குப்பிறகு தாதுசேனன் வழி வந்தோரே இராசராட்டிரத்தை ஆண்டனர்.
# பிட்டியன்

## மூல நூல்கள்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# இராசரட்டை

**இராசரட்டை** என்பது பொ.பி. 436-463 வரை களப்பிரர் காலத்தில் இலங்கையை ஆண்ட இராசரட்டைப் பாண்டியர்களின் ஆளுகைக்குட்பட்ட இலங்கையின் வட பகுதியாகும். இந்நாடு தெற்கே மகாவலி கங்கையாற்றையும் மற்ற மூன்று திசைகளிலும் கடலையும் எல்லையாகக் கொண்டமைந்தது. இதன் தலைநகரம் அநுராதபுரம் ஆகும். முதலாம் இராசரட்டைப் பாண்டியர் மன்னனின் ஆட்சியில் மகாவலி கங்கையாற்றின் வடபகுதியில் 28 பாதுகாப்பு எல்லைக் கோட்டைகளை கொண்ட இராசராட்டிரத்தின் எல்லை ஐந்தாம் இராசராட்டிரப் பாண்டியர் மன்னனின் ஆட்சியில் ரோகன நாட்டையும் சேர்த்து மொத்த இலங்கையையும் ஆட்கொண்டிருந்தது.
# இராசரட்டை

## மூல நூல்கள்

- களப்பிரர் ஆட்சியில் தமிழகம் (நூல்), நாம் ந்நதமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# வளி வளர்ப்பு

ஆராய்ச்சி, 1998.]]
**வளி வளர்ப்பு** *(aeroponics)* என்பது தாவரங்களை சாதாரணமாக மண்ணில் வளர்க்காமல், மாற்றாக காற்று அல்லது மூடுபனியில் வளர்ப்பதாகும். இது நீரியல் வளர்ப்பு மற்றும் உயிரணு வளர்ப்பிலிருந்து மாறுபட்டது. இவ்விரண்டிலும் ஊடகம் பயன்படுத்தப்படுகிறது. வளி வளர்ப்பில் வளர்ப்பூடகம் ஏதும் பயன்படுத்தப்படுவதில்லை.
# மேற்பரப்பு இழுவிசை

**மேற்பரப்பு இழுவிசை** *(surface tension)* என்பது நீர்மத்தின் மேற்பரப்பு புறவிசையை எதிர்க்கின்ற பண்பு. நீர்மத்தின் ஓரலகுப் பரப்பில் உணரப்படும் விசையே பரப்பு இழுவிசை என்று இதை வரையறுக்கலாம். இது நீர்ம (திரவ) மூலக்கூறுகளிடையே உள்ள தன்னினக் கவர்ச்சி விசையால் உண்டாகிறது. இதனால் நீர்மத்தை விட அதிக அடர்த்தி உடைய பொருட்கள் அந்த நீர்மத்தில் மிதக்க முடியும்.  
ஒரு நீர்மத்தின் உட்பகுதியில் உள்ள மூலக்கூறுகள் மற்ற எல்லா மூலக்கூறுகளாலும் எல்லாத் திசையிலும் சமமாக இழுக்கப்படுகின்றன. எனவே நிகர விசை சுழி ஆகும். ஆனால் நீர்மப் பரப்பில் உள்ள மூலக்கூறோ உள்நோக்கியவாறே இழுக்கப்படுகின்றது. இதனால் நீர்மப்பரப்பில் இறுக்கம் உணரப்படுகிறது.  
மேற்பரப்பிழுவிசை பரிமாணமுள்ள ஒரு கணியமாகும். இதன் பரிமாணம் விசையின் கீழ் தூரத்தின் அடிப்படையில் உள்ளது. அல்லது சக்தியின் கீழ் பரப்பினாலும் அளக்கப்படுகின்றது. இவை இரண்டும் ஒரே பரிமாணமான MT<sup>−2</sup>வையே குறித்தாலும், சக்தியின் கீழ் பரப்பு எனும் பரிமாணம் திண்மங்களுக்கும் பொருத்தமானதாகும்.
# மேற்பரப்பு இழுவிசை

## அன்றாட இயற்பியல்

- நீரில் நடக்கக் கூடிய சில பூச்சிகள் நீரின் பரப்பு இழுவிசை காரணமாகவே அவ்வாறு செய்ய இயல்கிறது.
- குளியல் மற்றும் சலவை சோப்பு நீரின் பரப்பு இழுவிசையைக் குறைத்து விடுகிறது. இதனால் தான் சோப்பு நீரில் உண்டாகும் குமிழி வெகு நேரம் நிலைத்து நிற்கிறது.
- மழைத் துளியாயினும் குழாயிலிருந்து சொட்டும் நீர்த்துளியாயினும் கோள வடிவில் இருக்கக் காரணம் பரப்பு இழுவிசையே. ஏனெனில் குறைந்த பரப்பளவில் அதிக கனஅளவுள்ள வடிவம் கோள வடிவமே.  
அன்றாட வாழ்வில் நீரே மிக முக்கியமான மேற்பரப்பிழு விசையுள்ள திரவமாகும். மேற்பரப்பிழு விசை பொருளின் நிறைக்குச் சமமாகுமானால் அடர்த்தி கூடிய பொருளும் திரவத்தில் மிதக்கக்கூடும். இதனாலேயே நீரை விட அடர்த்தி கூடிய நீர்ப்பூச்சியும் நீரில் மிதக்கின்றது.
# மேற்பரப்பு இழுவிசை

## இயற்பியல்

### இயற்பியல் அலகுகள்

γ (காமா) என்ற கிரேக்கக் குறியீட்டால் இயற்பியலில் மேற்பரப்பிழுவிசை குறிக்கப்படுகின்றது. ஓர் அலகு தூரத்துக்கான விசையை மேற்பரப்பிழுவிசை குறிக்கின்றது. மேற்பரப்பிழுவிசையின் சர்வதேச அலகு நியூட்டனின் கீழ் மீற்றராகும் (Nm<sup>−1</sup>). dyn/cm (dyne per centimeter) என்ற அலகும் இதனை அளவிடப் பயன்படுகின்றது.  
:<math> \gamma = 1 ~\frac{dyn}{cm} = 1 ~\frac{erg}{cm^2} = 0.001~\frac{N}{m} = 0.001~\frac{J}{m^2}</math>
# தன்னினக் கவர்ச்சி விசை

**தன்னினக் கவர்ச்சி விசை** *(cohesion)* என்பது ஒரே மாதிரியான மூலக்கூறுகளுக்கிடையே உண்டாகும் ஈர்ப்பு விசையாகும். நீரில் உள்ள மூலக்கூறுகள் ஒன்றுடன் ஒன்று ஏற்படுத்தும் ஐதரசன் பிணைப்பே நீர்த் துளியின் நிலைத்தன்மைக்கு காரணம்.  
நீர் மூலக்கூறுகளிடையே தன்னினக் கவர்ச்சி விசை இருந்தாலும் அது பிற பொருட்களுடன் வேற்றினக் கவர்ச்சியிலும் ஈடுபடும். ஆனால் பாதரசமோ தன்னினக் கவர்ச்சி மட்டுமே உடையது. கண்ணாடியில் நீர் ஒட்டும். பாதரசமோ ஒட்டாது. வெப்பநிலைமானியில் பாதரசத்தைப் பயன்படுத்த இதுவும் ஒரு காரணம்.
# வேற்றினக் கவர்ச்சி விசை

**வேற்றினக் கவர்ச்சி விசை** *(adhesion)* என்பது வெவ்வேறு மூலக்கூறுகளுக்கு இடையில் தோன்றும் ஈர்ப்பு விசை. கண்ணாடிக்கும் நீருக்கும் இடையில் வேற்றினக் கவர்ச்சி உண்டாகும். ஆனால் பாதரசத்திற்கும் கண்ணாடிக்கும் இடையே இது உண்டாகாது.  
இயந்திரவியல், வேதியியல் மற்றும் மின்நிலைம அடிப்படையில் வேற்றினக் கவர்ச்சியை விளக்கலாம்.  
ஒரு பொருளின் நனையும் தன்மை அதன் பரப்பு ஆற்றல் மூலம் விளக்கப்படுகிறது.
# பச்சைக் குக்குறுவான்

**பச்சைக் குக்குறுவான்** (Brown-headed Barbet) என்பது ஒரு ஆசிய குக்குறுவான் பறவை ஆகும். குக்குறுவான் மற்றும் தூக்கான் பறவை என்பன வெப்பமண்டல நாடுகளின் காணப்படுகின்றன. குக்குறுவான் எனும் பெயர் அதன் மயிர்சிலிர்ப்பு போன்ற தோற்றத்தாலும் பெரிய அலகினாலும் ஏற்பட்டது. இது ஒரு மரம்வாழ், பழந்தின்னிப் பறவை.
# பச்சைக் குக்குறுவான்

## கள இயல்புகள்

தடித்த செவ்வலகும் புல்லின் நிறமுங்கொண்ட இக்குக்குறுவானின் தலை, கழுத்து, மார்பு, பின்புறத்தின் மேல்பகுதி அனைத்தும் பழுப்பு நிறத்தில் வெண்கீற்றுகளுடன் காணப்படும். எஞ்சிய சிறகுப் பகுதிகள் பச்சை நிறத்தையுடையன.. வளர்ந்த குக்குறுவான் 27 செ.மீ. நீளமுடையது. கண்ணைச் சுற்றி இருக்கும் செம்மஞ்சள் வட்டம் அலகின் அடிவரை செல்லும் . குறுகிய கழுத்தையும், பெரிய தலையையும், குறுகிய வாலையும் உடையது. ஆண், பெண் இரண்டுமே ஒற்றுமையான தோற்றத்தையுடையன.
# பச்சைக் குக்குறுவான்

## பரவல்

பச்சைக் குக்குறுவானின் மூன்று இனங்கள் இந்தியாவிலும் இலங்கையிலும் காணப்படுகின்றன(இலங்கை பச்சைக் குக்குறுவான் *M. z. zeylanica, M. z. caniceps*, மேற்கத்திய பச்சைக் குக்குறுவான் *M. z. inornata*).
இலையுதிர் காடுகளிலும் மரங்களடர்ந்த பகுதிகளிலும் அதையொட்டிய மனிதர்-வாழ்விடங்களிலும் கிராம தோட்டங்களிலும் இவை வாழ்கின்றன.
# பச்சைக் குக்குறுவான்

## உணவு

பச்சைக் குக்குறுவான் மா, பலா, வாழை, பப்பாளி போன்ற சதைக்கனிகளை விரும்பி உண்ணும்.
# பச்சைக் குக்குறுவான்

## கூடு கட்டுதல்

இது அழுகிய மரங்களில் பொந்தை அமைத்து அதில் 2-4 முட்டைகளை இடுகின்றது ; ஒரு பறவையைத் தொடர்ந்து மற்றவையும் கூவும். மழைக்காலத்தில் இவை அவ்வளவாகக் கூவுவதில்லை..
# பச்சைக் குக்குறுவான்

## கலைச்சொற்கள்

- வெப்ப மண்டல = tropical | இலையுதிர் = deciduous | சதைக்கனி = berry |
# வெள்ளைக் கண்ணி

**வெள்ளைக் கண்ணி** (*Oriental White-eye*, *Zosterops palpebrosus*) ஒரு சிறிய வெள்ளைக்-கண் குடும்பப் பறவை. வெப்பமண்டல ஆசியாவில் கிழக்கிலிருந்து இந்தியத் துணைக்கண்டம் முதல் தென்கிழக்காசியா வரையிலும் இந்தோனேசிய, மலேசியா நாடுகள் வரை பரந்து காணப்படுகின்றன. சிறு கூட்டமாக உணவைத் தேடும் இவை மலர்த்தேன் மற்றும் சிறு பூச்சிகளை உணவாகக் கொள்கின்றன. இவற்றின் வேறுபட்ட கண்ணைச் சுற்றிக் காணப்படும் வெள்ளை வளையத்தைக் கொண்டும், மேற்பகுதி முழுவதும் காணப்படும் மஞ்சள் நிறத்தைக் கொண்டும் இப்பறவையினை எளிதில் அடையாளம் கண்டுகொள்ள முடியும். சிறகின் கீழ் காணப்படும் நிழல் போன்ற தன்மையினைக் கொண்டு இதன் துணை இனம் அழைக்கப்படுகிறது.
# வெள்ளைக் கண்ணி

## விவரம்

8-9 செ.மீ நீளமுடைய இச்சிறு பறவை மஞ்சள் தன்மையுள்ள ஒலிவ நிறத்தை மேற்பகுதியில் கொண்டும், கண்ணைச் சுற்றி வெள்ளை வளையமும், கீழ்ப்பகுதியும் கழுத்தும் மஞ்சளாகவும் காணப்படும். வயிற்றுப் பகுதி வெள்ளையான சாம்பல் நிறத்தையுடையது. ஆயினும் சில இனங்கள் மஞ்சள் நிறத்தையுடையன. இருபாலினங்களும் ஒத்த தோற்றத்தையுடையன.
# வெள்ளைக் கண்ணி

## பரம்பலும் உறைவிடமும்

இப் பறவை இனம் குறுங் காடுகளிலும் ஈரலிப்பான காடுகளிலும் வாழ்கின்றன. சில வேளைகளில் சதுப்பு நிலங்களிலும் தீவுகளிலும் பூச்சிகளை உண்டு வாழ்கின்றன.
# வெள்ளைக் கண்ணி

## பழக்கமுறையும் சூழலியலும்

இப் பறவைகள் சமூகப்பாங்கானவை. கூட்டமாக வாழும் இவை இனப்பெருக்கக் காலத்தில் பிரிந்து வாழும். அநேகமாக மரங்களில் காணப்படும் இவை மிகக் குறைவாகவே தரைக்கு வரும். மாசி தொடக்கம் புரட்டாதி வரை இவற்றின் இனப்பொருக்க காலம். சித்திரை உயர் இனப்பெருக்க காலமாகக் காணப்படுகிறது. மரக்கிளை பிரியுமிடத்தில் தொட்டில் போன்று நெருக்கமாக கூடு கட்டும். கூடானது சிலந்திவலை, மரப்பாசி, மரநார் முதலியவற்றால் அமைக்கப்படும். கூடு கட்ட 4 நாட்கள் எடுத்துக் கொள்ளும் இப் பறவை, இரண்டு வெளிறிய நீல நிற முட்டைகளை இரண்டு நாட்கள் இடைவெளியில் இடும். 10 நாட்களுகளில் குஞ்சு பொரிக்கும். ஆணும் பெண்ணும் குஞ்சுகள் கவனித்து, உணவூட்டும். 10 நாட்களின் பின் குஞ்சுகள் பறக்கத் தயாராகிவிடும். பூச்சிகளை பிரதான உணவாகக் கொள்ளும் இவை மலர்த்தேன் மற்றும் சில பழங்களையும் உணவாகக் கொள்ளும்.
# அரிச்சந்திர புராணம்

**அரிச்சந்திர சரித்திரம்** என்னும் நூல் **அரிச்சந்திர புராணம்** என வழங்கப்படுகிறது. இந்நூல் புராணம் என்னும் பெயரோடு அச்சிடப்பட்டிருந்தாலும் புராணம் அன்று காப்பியம்.  
இருபதாம் நூற்றாண்டின் முற்பாதி காலம் வரையில் இந்நூல் பலராலும் பயிலப்பட்டுவந்தது. இது வடமொழி நூலைத் தழுவி எழுதப்பட்ட தமிழ்க்காப்பியம். 16-ஆம் நூற்றாண்டில் தோன்றியது.  
இதன் ஆசிரியர் பெயர் ‘வீரன்’. இவரைக் ‘கவிராசர்’ எனச் சிறப்புப்பெயரால் அழைப்பர். ஊர் இராமநாதபுரம் மாவட்டத்திலுள்ள நல்லூர். இதனைக் குலோத்துங்க சோழநல்லூர் என்றும் கூறுவர்.
# அரிச்சந்திர புராணம்

## நூல்

வீரகவிராசரின் அரிச்சந்திர புராணத்துக்கு மூலநூலாக அரிச்சந்திர வெண்பா என்னும் நூலும் இருந்தது. அரிச்சந்திர புராணம்,  
1. விவாக காண்டம்
1. இந்திர காண்டம்
1. வஞ்சனைக் காண்டம்
1. வேட்டஞ்செய் காண்டம்
1. சூழ்வினைக் காண்டம்
1. நகர் நீங்கிய காண்டம்
1. காசி காண்டம்
1. மயான காண்டம்
1. மீட்சிக் காண்டம்
1. உத்தர காண்டம்
என்னும் பத்துக் காண்டங்களைக் கொண்டது. இந்நூலில் 1215 பாடல்கள் உள்ளன.  
1.
# அரிச்சந்திர புராணம்

## பாடல்

### சந்தப்பா

:பெரும்புகழை பெறும்படி அருந்துயர் கெடும்படி பிரியம்பல வரும்படி யுளம்
:விரும்பிய தனம்பெற மிகும்பெரு பதம்பெற விளங்கிய தவம்செய நெடும்
:கரும்பவல் பெரும்பயன் தருகனி ரசங்கொடு கவர்ந்ததேன் உவந்தருள் புரிந்
:இருங்கரி முகன்சிறு சதங்கையொடு கிண்கிணி இலங்கிய பதம்பெறு வனே
# அரிச்சந்திர புராணம்

## பாடல்

### மடக்கு

:அறமி ருக்கும் மனத்தில் அனைவர்க்கும்
:திறமி ருக்கும் புயத்தில் செழுஞ்சுடர்
:நிறமி ருக்கும் படையின்கண் நீக்கமில்
:மறமி ருக்கும் மடந்தையர் கண்ணினே
# அரிச்சந்திர புராணம்

## பாடல்

### நகர் நீங்கு படலம்

:தொடைதுறந்து முடிதுறந்து பணிதுறந்து துடிமுரசம் துரந்து தாமக்
:குடைதுறந்து வெண்கவரிக் குழாம்துறந்து கரிபரிதேர்க் குலம்து றந்து
:கடைதுறந்து மறுகணைந்த காவலன்தன் திரிமுகத்தைகு கண்டோ ரெல்லாம்
:அடையமனம் அழிந்துருகி அவரவரே முகத்தில்மறைந் தழுவார் ஆனார்  
இப்படியெல்லாம் மரபுவழியில் வந்த வளமான தமிழ்நடையை இந்நூலில் காணமுடிகிறது.
# அரிச்சந்திர வெண்பா

**அரிச்சந்திர வெண்பா** என்னும் தமிழ்நூல் அரிச்சந்திரன் கதையைச் சொல்வது. இந்தக் கதை வடமொழிக் கதை.  
அரிச்சந்திர வெண்பா என்னும் இந்த நூல், பாண்டிய நாட்டைச் சேர்ந்த வீரகவிராயரால் இயற்றப்பட்ட அரிச்சந்திர புராணம் என்னும் தமிழ்க்காப்பியத்துக்கு முதல்நூல். அரிச்சந்திர வெண்பாவில் இல்லாத காண்ட அமைப்பினை அரிச்சந்திர புராணம் கையாளுகிறது. பாரத வெண்பா என்னும் நூல் 'வில்லி பாரதம்' என்னும் நூலுக்கு முதல்நூல் என்பது போற்ற வழக்கு இது.  
சொன்ன சொல் தவறாத வாய்மை என்னும் நீதியை மையமாகக் கொண்டு இந்தக் கதை உருவாக்கப்பட்டுள்ளது.  
;ஒரு வெண்பா
:ஆதரிக்கும் திண்டோள் அரிச்சந் திரன்கதையைக்
:காதலித்துக் கொண்டோரும் கற்றோரும் - போதப்
:பெரும்பாவம் தீர்க்கும் பெருநெறிக்கே சேர்க்கும்
:தரும்பாவம் தீர்க்கும் சிவம்.
# அரிச்சந்திர வெண்பா

## மேற்கோள் நூல்

- மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, 2005
# எஸ். ஏ. டேவிட்

**எஸ். ஏ. டேவிட்** (*S. A. David*) அல்லது **டேவிட் ஐயா** என அழைக்கப்படும் **சொலமன் அருளானந்தம் டேவிட்** (ஏப்ரல் 24, 1924 - ஒக்டோபர் 11, 2015) ஒரு கட்டடக் கலைஞர். இலங்கையில் மருத்துவர் சோ. இராஜசுந்தரத்துடன் இணைந்து 1977 ஆம் ஆண்டில் காந்தியம் என்ற அமைப்பைத் தோற்றுவித்தவர். புலம் பெயர்ந்து சென்னையில் வாழ்ந்து வந்தவர். வவுனியாவில் 12 நவீன பண்ணைகள், நடமாடும் வைத்தியசாலைகள், பெண்களிற்கான பயிற்சி நிலையங்கள், சிறுவர்களிற்கான பால், திரிபோசா மா விநியோகம், சிறுவர்களுக்கு பாடஞ்சொல்ல ஆசிரியர்கள் எனப் பல திட்டங்களை நடைமுறைப்படுத்தியவர். மலையகத்திலிருந்த சில தொண்டர் நிறுவனங்களுடாக மலைநாட்டுத் தமிழரை வன்னியில் குடியேற்றுவதற்கு இவரது காந்தியம் அமைப்பு முன்னின்று உழைத்தது. ஏறத்தாழ 5000 மலையக மக்கள் வவுனியா, திருகோணமலை போன்ற தமிழ்ப் பிரதேசங்களில் இவ்வாறு குடியமர்த்தப்பட்டனர்.
# எஸ். ஏ. டேவிட்

## ஆரம்ப வாழ்க்கை

டேவிட் இலங்கையின் வடக்கே கரம்பொன் என்ற ஊரில் ஆறு பேர் கொண்ட குடும்பத்தில் பிறந்தார். கரம்பனில் இருந்த கொன்வென்டிலும், பின்னர் இளவாலை புனித என்றி கல்லூரியிலும் கல்வி கற்றார். வரைவாளர் படிப்பை முடித்துக் கட்டடக் கலைஞர் ஆனார். இலங்கைப் பொதுப்பணித் துறையில் கட்டடக் கலைஞராகப் பணியாற்றினார். 1953 ஆம் ஆண்டில் ஆத்திரேலியாவின் மெல்பேர்ண் பல்கலைக்கழகத்தில் கட்டிடக்கலையில் இளங்கலைப் பட்டம் பெற்றார். 1956 இல் சிங்களம் மட்டும் சட்டம் கொண்டு வரப்பட்டதை அடுத்து தனது அரசுப் பதவியைத் துறந்து வெளிநாடு சென்றார். லண்டனிலும் நைஜீரியாவிலும் நகரத் திட்டமிடல் கற்கையை முடித்தார். கென்யாவின் மொம்பாசா நகரத் திட்டமிடலில் முதன்மைக் கட்டடக் கலைஞராகப் பணியாற்றினார்.
# எஸ். ஏ. டேவிட்

## காந்தியம் அமைப்பு

1972 ஆம் ஆண்டில் சேவை நோக்கோடு இலங்கை திரும்பினார். இலண்டனில் இருந்து திரும்பிய மருத்துவர் ராஜசுந்தரம் என்பவருடன் இணைந்து 'காந்தியம்’ என்ற அமைப்பை 1977 ஆம் ஆண்டில் வவுனியாவில் தொடங்கினார்.. இரு மாதங்கள் பனாகொடையில் தங்கியிருந்த டேவிட் பின்னர் கொழும்பு வெலிக்கடைச் சிறைச்சாலைக்கு மாற்றப்பட்டார். சூலை 1983 இல் கறுப்பு ஜூலை இனப்படுகொலையின் போது வெலிக்கடைச் சிறையில் சூலை 25, 27 ஆம் திகதிகளில் இடம்பெற்ற படுகொலைகளை நேரில் கண்டவர். இவருடன் கைது செய்யப்பட்ட மருத்துவர் ராஜசுந்தரம் உட்பட 18 அரசியல் கைதிகள் 1983 சூலை 27 அன்று படுகொலை செய்யப்பட்டனர். டேவிட் உயிர் தப்பினார்.
# எஸ். ஏ. டேவிட்

## மட்டக்களப்பு சிறை உடைப்பு

டேவிட் உட்பட உயிர்தப்பிய தமிழ் அரசியல் கைதிகள் வெலிக்கடையிலிருந்து மட்டக்களப்புச் சிறைச்சாலைக்கு மாற்றப்பட்டனர். இரு மாதங்கள் மட்டக்களப்புச் சிறையில் தங்கியிருந்த டேவிட் சிறைச்சாலை உடைக்கப்பட்டு தமிழ் அரசியல் கைதிகள் பலர் தப்ப வைக்கப்பட்டபோது அவர்களுடன் வெளியேறினார். இவர்களுடன் வெளியேறிய இளைஞர்கள் அனைவரும் படகில் தப்பிச் செல்ல, வயதான இவர் மட்டும் தனித்து நின்றதால், கிட்டத்தட்ட 20 நாள்கள் திருகோணமலை, கேரதீவு எனத் தலைமறைவாகத் திரிந்து, இறுதியில் தலைமன்னாரில் இருந்து வேறு 11 பேருடன் தனுக்கோடி வந்தடைந்தார்.
# எஸ். ஏ. டேவிட்

## தமிழ்நாட்டில் புகலிடம்

1983 ஆம் ஆண்டில் இருந்து சென்னையில் வாழ்ந்த இவர் சென்னை திருவல்லிக்கேணியில் வே. ஆனைமுத்து அவர்களின் Periyar Era என்ற ஆங்கில இதழுக்கு மாதந்தோறும் இலங்கை நிலவரத்தை எழுதி வந்தார்..
# எஸ். ஏ. டேவிட்

## மறைவு

தனது வாழ்வின் இறுதிப் பகுதியை ஈழத்தில் கழிப்பதற்காக 2015 சூன் மாதத்தில் இலங்கை வந்து கிளிநொச்சியில் உள்ள அவரது இல்லத்தில் வாழ்ந்து வந்த டேவிட் 2015 அக்டோபர் 11 அன்று தனது 91ஆவது அகவையில் காலமானார்.
# மௌனி

**மௌனி** (இயற்பெயர் - மணி, சூலை 27, 1907 - சூலை 6, 1985) ஒரு புகழ் ஈட்டிய தமிழ் எழுத்தாளர். இவர் மணிக்கொடி இதழில் எழுதத் துவங்கி, கசடதபற இதழ் வரை கதைகள் எழுதியவர். கணிதத்தில் பட்டம் பெற்றிருந்த அவருக்கு இசையிலும் மெய்யியலிலும் ஆழ்ந்த ஈடுபாடு உண்டு.  
கதாபாத்திரங்களின் அன்றாட உலகை விவரிப்பதை விடவும் அவர்களது மனவுலகின் அரிய தருணங்களை வெளிப்படுத்துவதே இவரது எழுத்து நடையின் சிறப்பு. இவர் 24 கதைகள் மட்டுமே எழுதியுள்ளார்.மேலும், இவர் 'சிறுகதையின் திருமூலர்'எனச் சிறுகதை மன்னன் என்று அழைக்கப்படும் புதுமைப்பித்தனால் குறிப்பிடப்படுவது சிறப்பாகும்.
# மௌனி

## வாழ்க்கைச் சுருக்கம்

1907 சூலை 27-ஆம் நாள் தஞ்சை மாவட்டம் மாயவரத்திற்கு அருகிலுள்ள கிராமத்தில் பிறந்தார். அவருடைய தந்தையார் செம்மங்குடியில் வாழ்ந்து வந்தார். 1935 வரை கும்பகோணத்தில் படித்தார். கணிதத்தில் பட்டம் பெற்றார். திருமணத்திற்குப் பிறகு 14 ஆண்டுகள் கும்பகோணத்தில் வசித்தார். பின்னர் தன் குடும்பச் சொத்து மற்றும் தொழிலைப் பராமரிக்க சிதம்பரம் வந்து இறுதிவரை அங்கேயே வாழ்ந்தார். மெளனிக்கு மொத்தம் ஐந்து குழந்தைகள். நான்கு மகன்களும் ஒரு மகளும். இரண்டு மகன்கள் இளம் வயதிலேயே விபத்தில் சிக்கி அகால மரணமடைந்தனர். ஒருவர் எம்.ஏ. படித்து மனநிலை பாதிக்கப்பட்ட நிலையில் 2004-இல் காலமானார். ஒரு மகன் அமெரிக்காவில் வசிக்கிறார். மகள், மெளனியின் வீட்டில் சிதம்பரத்தில் வாழ்ந்து வருகிறார். மெளனி 1985 சூலை 6-ஆம் தேதி காலமானார்.  
மெளனியின் மொத்த படைப்புகள் - 24 சிறுகதைகள், 2 கட்டுரைகள்  
**மெளனி படைப்புகள் முழுத் தொகுப்பு – காலச்சுவடு பதிப்பகம் (2010)**